| *Chaeropus ecaudatus*Bandicut de pés de porco |
| --- |
| *Chaeropus ecaudatus*. Lámina de John Gould |
| Estado de conservación |
| Extinto |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Marsupialia |
| Magnorde: | Australidelphia |
| Superorde: | Eometatheria |
| Orde: | Peramelemorphia |
| Familia: | *†* ***Chaeropodidae***Gill, 1872 |
| Xénero: | *† **Chaeropus***Ogilby, 1838 |
| Especie: | *† **C. ecaudadus*** |

 |
| Nome binomial |
| *† Chaeropus ecaudatus*(Ogilby, 1838) |
| Área de dispersión histórica de Chaeropus ecaudatusÁrea de dispersión histórica de *Chaeropus ecaudatus*Área de dispersión histórica de *Chaeropus ecaudatus* |

***Chaeropus ecaudatus***, coñecido na bibliografía como **bandicut de pés de porco**, (do inglés *pig-footed bandicoot*) é unha especie de mamífero marsupial australidelfo da orde dos peramelemorfos, única do xénero *Chaeropus*, que á súa vez era o único da familia dos queropódidos (*Chaeropodidae*).

Era un pequeno marsupial herbívoro que habitaba nas chairas áridas ou semiáridas do interior de Australia, que se considera extinguido desde o ano 1958.

Características
---------------

Tiña un tamaño similar ao dun gato, e morfoloxicamente se asemellaba moito aos bilbís (especies do xénero *Macrotis*), con extremidades longas e delgadas.

Unha das súas principais característicae era a gran redución do número de dedos, presentando no pé anterior unicamente o segundo e o terceiro dedo, cun pequeno rudimento do cuarto, formando coas súas longas uñas e grandes almofadas apicais, un pé que se parecía superficialmente ao dun artiodáctilo. En cambio, no pé posterior, o cuarto dedo formaba o pé funcional por si só, cunha soa uña e unha almofada apical que recordaba o pé dun perisodáctilo.

A súa distribución era moi ampla, encontrándosele nunha gran variedade de hábitats, desde bosques abertos con herba alta até chairas e pasteiros.

Historia
--------

O primeiro exemplar documentado foi capturado por Thomas Mitchell en 1836, no norte de Victoria, cerca da confluencia dos ríos Murray e Murrumbidgee. Poucos científicos tiveron a oportunidade de ver directamente este animal.

Na segunda metade do século XIX capturárons máis espécimes, a maioría en Victoria, Australia Meridional, Territorio do Norte e Australia Occidental.

Os últimos exemplares capturados datan de 1901, aínda que posibelmente subsistiran até ao redor de 1950, segundo testemuñas dos aborixes, pero non hai indicios de que aínda pervivise. A UICN declarou a especie oficialmente extinguida en 1982.

Taxonomía
---------

Esta especie foi situada inicialmente por MCKenna e Bell (1997) na familia dos peramélidos, cos bandicuts e os bilbís, dentro da subfamilia dos *Chaeropodinae*. Porén, a súa forma é moi distinta da dos bandicuts verdadeiros e do bilbís, e as evidencias moleculares descubertas recentemente apoian esta distinción. Pénsase que constitúe por si soa un grupo irmán dos demais peramelemorfos, polo que se creou para ela soa a familia dos queropódidos.

### Descricións

Familia
A familia foi descrita en 1872 polo zoólogo estadounidense Theodore Nicholas Gill, nun traballo publicado en *Smithson. Misc. Collect*. '*11*: 26, e como quedou dito, foi situada inicialmente dentro da familia dosperamélidos, como subfamilia.

Xénero
O xénero describiuno en 1838 o naturalista irlandés William Ogilby en *Proc. Zool. Soc. Lond*. **1838**: 26.

Especie
E a especie foi descrita no mesmo ano, polo mesmo autor antecitado (Ogilby), na páxina 25 do traballo arrina indicado, co nome de *Perameles ecaudatus*. Posteriormente reclasificoluse dentro do xénero *Chaeropus*.

### Sinónimos

Familia
Ademais de polo nome orixinario e actualmente válido, coñécese tamén polo sinónimo *Chaeropini* Szalay, 1994.

Xénero
O xénero tamén se coñeceu, ademais de polo nome válido, polo sinónimo *Choeropus* Waterhouse, 1841.

Especie
Ademais de polo nome actualmente válido, a especie coñeceuse tamén polos sinónimos:

* *Chaeropus castanotis* Gray, 1842
* *Chaeropus occidentalis* Gould, 1845

### Etimoloxías

O nome científico *Chaeropodidae* está formado, como é norma, sobre a base do nome do xénero tipo (e único) da familia, *Chaeropus*, coa adición da forma sufixa do latín científico *-ĭdae*, propia dos nomes das familias de animais.

O nome do xénero, *Chaeropus*, formouse co elemento do latín científico *chaero-*, tirado irregularmente do nome do grego antigo χοῖρος *choîros*, 'porco', e o elemento *-pus*, derivado do grego antigo πούς *poús*, 'pé', aludindo á semellanza das patas anteriores ás dun porco.

En canto ao nome específico, *ecaudatus*, está construído polo elemento latino *e-*, de *ex*, co significado de 'privación' ou 'negación', e o adxectivo *caudatus*, 'con cola', derivado de *cauda*, 'cola'.

O nome completo da especie, *Chaeropus ecaudatus*, significa literalmente, por tanto, 'o de pés de porco sen cola'.

### Clasificación

Como quedou dito, esta especie é a única do seu xénero, e da súa familia:

**Orde *Peramelemorphia*** Ameghino, 1889

* Familia † *Chaeropodidae* Gill, 1872
	+ Xénero † *Chaeropus* Ogilby, 1838
		- † *Chaeropus ecaudatus* (Ogilby, 1838)

Galería de imaxes
-----------------

* Espécime taxidermizadoMuseo Nacional de Historia Natural de ParísEspécime taxidermizado  
Museo Nacional de Historia Natural de París
* Espécime taxidermizadoMuseo de MelbourneEspécime taxidermizado  
Museo de Melbourne
* Lámina de John Gould (século XIX)Lámina de John Gould (século XIX)
* Lámina de Choeropus castanotis (= † Chaeropus ecaudatus).Lámina de *Choeropus castanotis* (= † *Chaeropus ecaudatus*).
* Lámina de Cambridge Natural History. (1902). Comparación do esqueleto da man de Choeropus castanotis e Bandicut (Perameles).Lámina de *Cambridge Natural History*. (1902). Comparación do esqueleto da man de *Choeropus castanotis* e Bandicut (*Perameles*).

Notas
-----

1. ↑  Castelán, *bandicut de pies de cerdo*; catalán, *Bàndicut de peus de porc*; francés, *bandicoot à pied de porc*; italiano, *bandicoot dai piedi di porco*; portugués, *bandicoot-pés-porco*.
2. 1 2  *Chaeropus ecaudatus* no *MSW*.
3. 1 2 3  *Chaeropus* no *MSW*.
4. 1 2 3 4 5  Chaeropodidae no *MSW*.
5. 1 2 3  Burbidge, A.; Dickman, C. & Johnson, K. (2008): *Chaeropus ecaudatus* na *Lista vermella de especies en extinción* da UICN. Versión 2015-4. Consultada o 5 de maio de 2016.
6. 1 2  Matthews, L. Harrison (1977): *La Vida de los Mamíferos*. Tomo I. Historia Natural Destino, vol. 16. Barcelona: Ediciones Destino. ISBN 84-233-0699-2.
7. ↑  *Chaeropus* no Merriam-Webster Unabridged Dictionary.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Chaeropus ecaudatus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Chaeropus ecaudatus*** |

### Bibliografía

* Grzimek, B. Schlager, N. & Olendorf, D (2003): *Grzimek's Animal Life Encyclopedia*. Detroit: Thomson Gale.
* Macdonald, D. & Norris, S. eds (2006): Bandicoots. pp. 824–827 en *The Encyclopedia of Mammals*, Vol. 1, Fourth Edition. Londres: The Brown Reference Group.
* McKenna, M. C. & Bell, S. K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Rowland, P. & Strahan, R. eds. (1995): *The Mammals of Australia*. Washington, D.C.: Smithsonian Institution Press.
* Seebeck, J. (1990): *Bandicoots and Bilbies*. Norton, Australia: Surrey Beatty and Sons in association with the Australian Mammal Society.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing.
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing.
* Wilson, D. E. & Reeder D. M. (editores) (2005): *Mammal Species of the World. A Taxonomic and Geographic Reference*, 2 vol. 3ª ed. Baltimore, Maryland, EE. UU.: Johns Hopkins University Press. ISBN 0-8018-8221-4.

### Outros artigos

* Marsupiais
* Australidelfos
* Peramelemorfos

### Ligazóns externas

#### Familia

* Chaeropodidae Gill, 1872 no ITIS.
* Chaeropodidae na ADW.
* Chaeropodidae na EOL.

#### Xénero

* *Chaeropus* Ogilby 1838 (bandicoot) Arquivado 03 de marzo de 2016 en Wayback Machine. en Fossilworks.
* *Chaeropus* Ogilby, 1838 no ITIS.
* *Chaeropus* na ADW.
* *Chaeropus* na EOL.
* *Chaeropus* no NCBI.

#### Especie

* *Chaeropus ecaudatus* (Ogilby, 1838) no ITIS.
* *Chaeropus ecaudatus* na ADW. Ampla información e bibliografía *(en inglés)*
* *Chaeropus ecaudatus* na EOL.
* *Chaeropus ecaudatus* na UICN.

|  |  |
| --- | --- |
| Control de autoridades | 
* Wd: Q301045
* EBID: ID

 |

|  |  |
| --- | --- |
| Identificadores taxonómicos | 
* ADW: Chaeropus
* EOL: 323863
* GBIF: 5219454
* iNaturalist: 43279
* IRMNG: 10210334
* ITIS: 552654
* IUCN: 4322
* MSW: 10900008
* NCBI: 92649
* SPRAT: 297

 |

|  |  |
| --- | --- |
| Identificadores | 
* UMLS: C1041668

 |